ตอนนี้เหมือนอยู่คนเดียวเลยค่ะ ชอบรู้สึกดาวน์กับตัวเองตลอดเวลา ไม่มีความสุข เวลาอยู่คนเดียวชอบคิดว่าตัวเองแย่ ตัวเองไม่ดี ในหลายๆเรื่องก็ไม่เข้าใจว่าเราทำอะไรไป ทำไมทุกคนถึงไม่เข้าใจ ตอนนี้มีปัญหาคือ มีคนบอกว่าเราทำสิ่งๆนึง เลยทำให้ทุกคนไม่ชอบเรา แต่เราไม่ได้ทำ เราพยายามอธิบายให้ทุกคนเข้าใจแล้ว แต่ด้วยความที่พวกเค้ามีมากกว่า เราก็เลยอธิบายไป ไม่มีใครเชื่อ แต่เรื่องนั้นเราไม่ได้ทำเลยจริงๆ มีแค่เพื่อนสนิทที่รู้และเข้าใจ ตอนนี้เพื่อนสนิทและคนสนิทก็พยายามให้กำลังใจตลอด จนมีช่วงที่รู้สึกดีขึ้น แต่ตอนนี้ เหมือนเวลาอยู่คนเดียวชอบนั่งร้องไห้ ชอบรู้สึกแย่กับตัวเองค่ะ อาจจะไม่ถึงกับคิดสั้น แต่มันไม่มีความสุขเลยค่ะ เหมือนพยายามแสดงออกว่ามีความสุขเพื่อทุกคนจะได้เห็นว่าไม่เป็นไร เพราะไม่อยากให้ใครมาคิดมากด้วย แต่พอกลับมาอยู่คนเดียวก็ชอบคิดมากค่ะ ตอนนี้ถือว่าเป็นโรคซึมเศร้ารึป่าวคะ บางทีความรู้สึกมันแย่มากจริงๆ แต่ก็ไม่ชอบอธิบายให้ใครฟัง เพราะกลัวคนอื่นจะเครียดไปด้วย ทำได้แค่แสดงออกมาว่าสบายดี ทั้งๆที่จริงไม่เลยสักนิด
สวัสดีคะ เรียนอย่างนี้ค่ะ ก่อนอื่นเราต้องมีความมั่นใจในตัวเองก่อนนะค่ะ ถ้าคิดว่าไม่ผิดและไม่ได้ทำอะไรอย่างที่คนอื่นกล่าวหาก็สบายใจได้แล้วค่ะ แต่ปัญหาคือการที่ยึดติดว่าทุกคนต้องเข้าใจต้องยอมรับ และไม่คิดว่าเป็นคนผิด หรือ ทำในสิ่งที่ผิดนั่น นี่คือปัญหาที่ต้องแก้กันค่ะ ไม่อย่างนั้นปัญหานี้จะนำไปสู่ภาวะที่ไม่มีความมั่นใจในตัวเอง และมีเรื่องภาวะเครียด ภาวะซึมเศร้าและการตัดสินใจที่ผิดพลาดได้ค่ะมาดูกันก่อนว่าเราจะบริหารจิตใจอย่างไรได้ค่ะต้องบอกว่าตัวเองเสมอว่าเราไม่ได้ทำในสิ่งที่คนอื่นบอกถูกหรือกล่าวหาเราเราทำดีที่สุดแล้ว แต่มนุษย์ย่อมไม่มีใครที่จะทำอะไรได้ทุกอย่างอย่างที่คนอื่นต้องการ ขอแค่เราทำสิ่งที่ดีที่ถูกเราควรจะพอใจเรามีเพื่อน คนที่ไม่ต้องการที่จะเพื่อนกับเราเราคงต้องปล่อยเขาไปหากิจกรรมอื่นๆ ที่ทำแล้วทำให้มีความสุข เช่น การฟังเพลง อ่านหนังสือ พยายามให้เวลากับตัวเองให้มากขึ้น แต่หากิจกรรมมาทำเพื่อไม่ให้คิดมากอาจจะมีการผ่อนคลายด้วยการนั่งสมาธิบ้างค่ะคราวนี้ปัญหาที่เกิดขึ้นคือมีความรู้สึกเก็บตัว และมีบางเวลาที่มีความคิดไม่อยากอยู่บนโลกซึ่งปัญหานี้ต้องได้รับการแก้ไขค่ะ แนะนำพบจิตแพทย์ค่ะ เพื่อรับยาต้านเศร้าหรือ ยาปรับอารมณ์ค่ะ อาจจะทำให้รู้สึกดีขึ้นได้ค่ะ